Վանիկ Վիրաբյան

Վանիկ Վիրաբյան (ծնվել է 1959 թվականի դեկտեմբերի 4-ին Ադրբեջանական ԽՍՀ Շամխորի շրջանի Չարդախլու գյուղում), պատմաբան, պատմական գիտությունների դոկտոր։

Կենսագրություն 
Ծնվել է 1959 թվականի դեկտեմբերի 4-ին Ադրբեջանական ԽՍՀ Շամխորի շրջանի Չարդախլու գյուղում։ 1976 թվականին ավարտելով Երևանի թիվ 159 միջնակարգ դպրոցը՝ ընդունվել է Երևանի պետական համալսարանի պատմության ֆակուլտետը։ 1981 թ. գերազանցության դիպլոմով ավարտելով համալսարանը՝ ուսումը շարունակել է ասպիրանտուրայում՝ ԽՍՀՄ պատմություն մասնագիտությամբ։ 1984 թվականին ավարտելով ասպիրանտուրան՝ աշխատանքի է անցել Երևանի Պոլիտեխնիկական ինստիտուտի (այժմ՝ Հայաստանի պետական ճարտարագիտական համալսարան) ԽՄԿԿ պատմության ամբիոնում որպես ասիստենտ, 1989 թվականից՝ ավագ դասախոս, 1990 թվականից՝ Պատմության և քաղաքագիտության ամբիոնի դոցենտ։ 1988 թվականին պաշտպանել է թեկնածուական ատենախոսություն։ 1998 թվականին նշանակվել է Հայաստանի պետական ճարտարագիտական համալսարանի (ՀՊՃՀ) սոցիալ-քաղաքական և ընդհանուր տնտեսագիտության դեպարտամենտի վարիչի տեղակալ, 2004-2006 թթ.` Հայոց պատմության ամբիոնի պաշտոնակատար։ 2008 թվականին պաշտպանել է դոկտորական ատենախոսություն և ստացել պատմական գիտությունների դոկտորի գիտական աստիճան։ Գիտական նախասիրությունների ոլորտում են ազգային պետականության և մշակույթի զարգացման հիմնահարցերը և Հայաստանի առաջին հանրապետության պատմությունը։ Մեկ տասնյակից ավելի մենագրությունների և 50-ից ավելի գիտական հոդվածների հեղինակ է։

Երկեր 

 1918 թ. վրաց–հայկական պատերազմը, ՀՀ կառավարության ռազմաքաղաքական գործունեությունը և կուսակցությունները, Երևան, 2003։
 Հայ-վրացական հարաբերությունները և Լոռու Չեզոք գոտին 1920-1921 թթ. (տարածքային սահմանազատումը), Երևան, 2015։ - http://www.historyofarmenia.am/images/menus/1455/Virabyan_Vanik.pdf
 Հայաստանը Անդրկովկասյան հանրապետությունների 1920 թ. ապրիլյան վեհաժողովում, Երևան, 2004։ - http://www.historyofarmenia.am/images/menus/1351/Aprilyan_Vehajoxov_Virabyan_V.pdf
 Հայաստանի առաջին հանրապետության հատուկ ծառայությունները 1918-1920 թթ. (Հայոց քաղաքական պատմության նորագույն էջերից), Երևան, 1999։ - http://www.historyofarmenia.am/images/menus/1498/Hatuk_Carayutyunner.pdf
 Հայաստանի առաջին հանրապետության միլիցիան և ներքին գործերի նախարարությունը (1918-1920 թթ.), Երևան, 2003։
 Հայաստանի Հանրապետության հետախուզությունը և բանակը 1918-1920 թթ., Երևան, 2009։ - http://www.historyofarmenia.am/images/menus/1356/Virabyan_hetaxuzutyun.pdf
 Հայաստանի Հանրապետության պետական անվտանգության համակարգի ստեղծումը և գործունեությունը (1918-1920 թթ.), Երևան, 2006։
 Հայաստանի Հանրապետության պետական անվտանգության համակարգի ստեղծումը և գործունեությունը 1918-1920 թթ. (Հետախուզություն, բանակ, ՆԳՆ), Երևան, 2015։ - http://www.historyofarmenia.am/images/menus/1454/Virabyan_V2015.pdf
 Հայաստանի Հանրապետությունը 1918-1920 թթ. (ուսումնական ձեռնարկ ԲՈՒՀ-երի համար), Երևան, 2011։ - http://www.historyofarmenia.am/images/menus/1357/HH_1918-1920_Virabyan.pdf
 Հայաստանի Հանրապետությունը 1918-1920 թթ.: Կառավարության ռազմաքաղաքական գործունեությունը և կուսակցությունները, Երևան, 1999։
 Հայկական հետախուզությունը Առաջին հանրապետության տարիներին (1918-1920 թթ.), Երևան, 2003։ - http://www.historyofarmenia.am/images/menus/1472/HH_heraxuzutyuny_arajin_hanr_tarinerin.pdf

Գրականություն 

 Երևանի պետական համալսարանի 90-ամյա պատմության ֆակուլտետը, խմբ. Էդիկ Մինասյան, Երևան, 2009, էջ 330։

Արտաքին հղումներ 
 Խ. Աբովյանի անվան Հայկական պետական մանկավարժական համալսարանի Հայոց պատմության ամբիոն։ Վանիկ Վիրաբյան, - https://aspu.am/hy/content/virabyan_vanik11/

Հայ պատմաբաններ
Պատմական գիտությունների դոկտորներ
ԵՊՀ շրջանավարտներ